OpenLLM-France/wikimedia huggingface dataset:
# Magnes

Magnes, greziar mitologian (antzinako grezieraz Μάγνης), zenbait pertsonaiaren izena da:
* Eolo eta Enaretaren edo Zeus eta Tea, Deukalionen alabaren semea (eta, kasu horretan, Mazedonen anaia). Polidektes eta Diktisen aita izan zen, Serifos uharteko finkapen nagusiko putzu, iturburu edo iturriko izengabeko naiadearekin. Euripidesek, Magnesen emaztea, Filodize deitzen du, eta, bere semeak, Eurinomo eta Eioneo, baina, Eustazio Tesalonikakoak, Magnesen emaztea, Melibea deitzen du, eta Alektor izeneko seme bat aipatzen du, eta, Melibea hiria, Pelion mendiaren oinean, bere emaztearen omenez, eta Magnesia eskualdea, bere omenez deitu zuela dio. Kaliope musarekin, Himeneoren aita izan zen.
* Argos argonauta eta Perimelaren seme bat, Himeneoren aita. Beragandik jaso zuen baita ere, Magnesia izeneko Tesaliako zati batek.
* Penelope, Odiseoren emaztearen ezkongaietako bat Odiseo itsasoan galduta ibili zen bitartean, Zazintosen jatorria zuena. Gainontzekoak bezala, Odiseoren esku hil zen.

## Kanpo estekak

* Datuak: Q17416459
# Magnesia

Magnesia izan daiteke:

## Toponimia

Greziar toponimo magnesiar tributik ekarria
* Magnesia (unitate erregionala), hego-ekialdeko Tesalian dagoena.
* Magnesia Sipilokoa, Lidiako hiria
* Magnesia Menandro, Anatoliako hiria

## Kimika

* Magnesio oxido
** Periklasa edo magnesia, magnesio oxidoaren mea naturala
* Magnesia esnea, magnesio hidroxidoaren suspentsioa

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .
# Lieinix

'Lieinix' Pieridae familiako tximeleta genero bat da, Dismorphiinae azpifamiliakoa.

## Banaketa

Genero honen espezieak eta azpiespezieak Hegoa Amerika eta Ertamerikako herrialdetan zabaltzen dira (Mexiko, Brasil, El Salvador, Ekuador, Venezuela, Peru, Guatemala, Panama eta Costa Rica).

## Espezieak

* Lieinix christa (Reissinger, 1970)
* Lieinix cinerascens (Salvin, 1871)
* Lieinix lala (Godman & Salvin, 1889)
* Lieinix neblina J. Maza & R.G. Maza, 1984
* Lieinix nemesis (Latreille, [1813])
* Lieinix viridifascia (Butler, 1872)

## Erreferentziak

* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/pieridae/dismorphiinae/lieinix/index.html

## Kanpo estekak

* Datuak: Q923161
* Multimedia: Lieinix / Q923161
* Espezieak: Lieinix
# Liedekerke

Liedekerke (nederlanderazko ahoskera: ˈlidəkɛrkə) Belgikako iparraldeko udalerri bat da, Flandriako Brabante probintziakoa. 2013ko urtarrilaren 1ean 12.646 biztanle zituen. Liedekerke "mendixka gaineko eliza" esan nahi du.

## Kanpo estekak

* (Nederlanderaz) Webgune ofiziala
* Datuak: Q818621
* Multimedia: Liedekerke / Q818621
# Liedertswil

Liedertswil Suitzako udalerria da. Basilea Herrialdea kantonamenduan dago, Waldenburg barrutia barrutian. 2014an 162 biztanle zituen 1,94 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65060
* Multimedia: Liedertswil / Q65060
Reigoldswil Titterten Oberdorf (BL) Waldenburg
# Liefdefjorden

Liefdefjorden, Norvegiako Svalbard uhartedian fiordo bat da, Spitsbergen uhartean. 30 kilometro luze ditu.
* Datuak: Q4567179
* Multimedia: Liefdefjorden / Q4567179
# Liederbach am Taunus

Liederbach am Taunus Alemaniako udalerria da. Hessen estatuan kokatuta dago, [[Main-Taunus barrutia|Main-Taunus]] barrutian. 2014an 8.795 biztanle zituen 6,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* (Alemanez) Webgune ofiziala
* Datuak: Q373111
* Multimedia: Liederbach am Taunus / Q373111
# Lieffrans

Lieffrans Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 51 biztanle zituen.

## Demografia
### Biztanleria

2007an Lieffrans udalerrian erroldatutako biztanleak 51 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 21 etxebizitza zeuden, 17 familiaren etxebizitza nagusia ziren, 1 bigarren erresidentzia bat zen eta 3 hutsik zeuden. Etxebizitza guzti hauek 21etxeak ziren. 17 etxebizitza nagusietatik 12 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek hiru gela zituen, 3 etxek lau zituzten eta 13 etxek bost zituzten. 14 etxek euren parking plaza propioa zuten azpian. 9 etxetan ibilgailu bat zegoen eta 8 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lieffrans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 8 | 30-34 | 4 |
| 4 | 25-29 | 8 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 33 ziren, horien artean 27 aktiboak ziren eta 6 inaktiboak ziren. 27 pertsona aktiboetatik 26 lanean zeuden (13 gizon eta 13 emakume) eta 1 langabezian (1 gizon). 6 pertsona inaktiboetatik 4 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 2 zerbitzu publikoetatik, 1 igeltseroa zen eta 1 argiketaria.
2000. urtean Lieffrans udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q903561
* Multimedia: Lieffrans / Q903561
# Lieg

Lieg Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 391 biztanle zituen 9,69 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q665084
* Multimedia: Lieg / Q665084
# Lisboako Unibertsitatea

Lisboako Unibertsitatea (portugesez: Universidade de Lisboa), baita ere UL anagrama, Portugalgo hiriburuan dagoen erakunde publikoa da. Unibertsitatea 1911ko martxoaren 9an sortu zen. Haren lema nagusia hauxe da: ad lucem (argiruntz). Eraikin gehienak Lisboako Unibertsitate Hirian daude, Chiadotik gertu. Hau da herrialdearen campus handiena. Egungo errektorea António Cruz Serra da.

## Lisboako beste unibertsitateak

Historikoki eta gaur egun ere badira beste antzeko instituzioak Lisboan:
* 1290ean Studium generale sortu zen baina 1308an Coimbrara eraman zuten, Coimbrako Unibertsitatean integratuz.
* Universidade Nova de Lisboa
* Universidade Técnica de Lisboa

## Fakultateak

Hemezortzi dira fakultateak edo Escolas:
* Arkitektura
* Arte Ederrak
* Zientziak
* Zuzenbidea
* Farmazia
* Letrak
* Medikuntza
* Hortzetako medikuntza
* Albaitaritza
* Giza motrizitatea
* Psikologia
* Gizarte Zientziak
* Hezkuntza
* Geografia eta Lurraldearen Antolakuntza
* Agronomia
* Ekonomia eta Gestioa
* Zientzia politikoak
* Goi Mailako Institutu Teknikoa

## Ikasle eta irakasle ospetsuak

| Nobel Saria Egas Moniz Poeta eta idazle garrantzitsuak José Cardoso Pires Adília Lopes David Mourão-Ferreira Fernando Pessoa Florbela Espanca Gastão Cruz José Rodrigues Miguéis Lídia Jorge Pepetela Sophia de Mello Breyner Urbano Tavares Rodrigues Vitorino Nemésio Alice Vieira Afonso Cruz "Honoris Causa" Doktoreak Gustavo Villapalos Salas | Estatuburuak Teófilo Braga Jorge Sampaio Mário Soares Agostinho Neto, Angolako lehen presidentea Pedro Pires, Cabo Verde errepublikaren Presidentea Lehen Ministroak Afonso Costa Marcello Caetano Adelino da Palma Carlos Mário Soares Francisco Sá Carneiro Francisco Pinto Balsemão José Manuel Durão Barroso Pedro Santana Lopes Nazioarteko erakundeen buruak Diogo Freitas do Amaral - Nazio Batuen Batzar Nagusien presidente ohia. José Manuel Durão Barroso - Europako Batzordearen Presidentea. |

## Erreferentziak

* ↑ https://dre.pt/application/dir/pdfgratis/1911/03/06800.pdf
* ↑ https://www.ulisboa.pt/escolas

## Kanpo estekak

* (Portugesez):Lisboako Unibertsitatearen webgune ofiziala.
* Datuak: Q1122926
* Multimedia: University of Lisbon / Q1122926
# Lisboako Zientzien Akademia

Lisboako Zientzien Akademia (portugesez: Academia das Ciências de Lisboa) portugaldar onura publikoko erakunde zientifikoa da, helburu nagusia portugaldar kultura ikertzeko eta zabaltzeko jarduerak sustatzea duena.

## Historia

Lisboako Zientzien Akademia Maria I.aren erregealdian sortu zen, 1779ko abenduaren 24an, Argien Garaiaren betean, eta bere lehen presidentea eta aholkulari nagusia Lafõesko Dukea eta lehen idazkaria Domenico Vandelli izan ziren. Bere hasierako izena Lisboako Zientzien Errege Akademia (portugesez: Academia Real das Sciencias de Lisboa) izan zen, Portugalgo Errepublikaren aldarrikapenera arte mantendu zuena. Bere historian zehar sei egoitza ofizialetan egon zen, gaur egun antzinako Lisboako Jesusen Komentuan aurkitzen delarik, Bairro Alto auzoaren behealdean.

## Erreferentziak

* ↑ (Ingelesez) «"The Lisbon Academy of Sciences and the development of mathematics in Portugal in the 19th century» Proceedings of the 2nd ICESHS (Krakovia) 2006-9-6–9.

## Kanpo estekak

* Datuak: Q3775604
* Multimedia: Academia das Ciências de Lisboa / Q3775604
# M-30

M-30 Madril inguratzen duten eraztun itxurako autobideetako bat da. 1920ko hamarkadaren amaieran eraikitzen hasi zenean hiriaren kanpoaldea inguratzen bazuen ere, ordutik Madrilek bizi izandako hirigintza hazkundeak eraginda, gaur egun hiriaren erdigunea edo “erdialdeko intxaurra” deritzona inguratzen du.
2000ko hamarkadan injeniaritza lan handiaren ondoren, autobidearen hego-mendebaldeko tarte bat lurperatu eta hiriaren eta Manzanares ibaiaren arteko lotunea hobetu zen inguruko auzoak eta Casa de Camporen arteko lotunea Madrid Río izeneko parke erraldoiarekin elkartuz.

## Ikus, gainera

* M-40
* M-50

## Kanpo estekak

* Datuak: Q2606591
* Multimedia: M-30 highway, Spain / Q2606591
# M.D.L.R.

M.D.L.R. (frantsesezko Mec de la rue esamoldearen laburdura, euskaratuta kaleko mutila), Morad rap abeslari katalanaren abestia da, haren lehen diskoari izena ematen diona halaber. 2019an kaleratu zuen gaia Moradek, eta erreferentziazko terminoa bilakatu da kaleko kultura-estilo bat adierazteko. Era berean laburdura bera, punturik gabe sarri (MDLR) Moradek berak bere proiektuetan edo bere izen artistiko gehigarri bezala ere badarabil.

## Euskal kulturan

Mec de la rue eta Flow 2000 esamoldeak erabili zituen Aitor Bizkarra bertsolariak 2022ko Bertsolari Txapelketa Nagusian, ganbarako gai batean, finalaurrekoen lehen fasea osatu bitartean puntuazio handiena lortu zuen bertso sortan.
| « | litrona batzuk polen harri bat zure etxepeko plazan tornillo musu bat eman eta eten zenidan arnasa ni mec de la rue zu flow two thousand biok gazte biok basa atso-agureek esaten zuten hori da drogoso traza zu txispa zinen ni gasa sua piztea erraza baina udako amodioa zen bi neraberen jolasa ta ezin izan du udagoienak jarri dion froga pasa | » |

## Erreferentziak

* ↑ (Gaztelaniaz) «¿Qué significa MDLR?» Mundo Deportivo 2022-03-11 (Noiz kontsultatua: 2022-11-14).
* ↑ (Gaztelaniaz) Vicent, Jaume. (2021-05-22). «Qué significa MDLR y cuál es el origen de este término viral» TreceBits (Noiz kontsultatua: 2022-11-14).
* ↑ «M.D. L.R - YouTube» www.youtube.com (Noiz kontsultatua: 2022-11-14).
* ↑ Ganbara. Aitor Bizkarra.. (Noiz kontsultatua: 2022-11-14).
* ↑ Mallona, Olatz Enzunza. «Aitor Mendiluzek irabazi du Durangoko finalaurrekoa» Berria (Noiz kontsultatua: 2022-11-14).

## Kanpo estekak

* Moraden bideo eta abestia (Youtube).
* Datuak: Q115195948
# M-16

M-16a Ameriketako Estatu Batuetako Armadako eraso fusil estandarra da. Zati handi batean plastikoz eta aluminioz egina izateak kontrako jarrerak eragin zituen hasiera batean. Ondoren, hala ere, M-14 fusilaren ordezko hartu zuten.

## Historia

Koreako Gerra bukatu ondoren, Ameriketako Estatu Batuetako Armadak fusil berri baten beharra ikusi ondoren deialdi bat egin zuen arma berria hautatzeko. Lau izan ziren aurkeztu ziren fusilak: FN FALa, Garandean oinarritutako bi eta Armalite izeneko enpresa txiki batean Eugene Stonerek diseinaturiko ArmaLite AR-10a, denak 7,62 NATO kalibrean. Azken hau arma oso berritzailea zen aluminioz eta material sintetikoz egina zelako, baina lehiaketako froga batean aluminio eta altzairuz eginiko kanoia lehertu ondoren alde batera utzi zuten. Hala ere Armalitek 1957an fusilaren produkzioa hasi zuen eta gobernu batzuei saltzea lortu zuen, besteak beste Portugal eta Italiako Indar Bereziei.
1958an Armalitek, AR-10 fusila, kalibre txikiago batera moldatu zuen, 5,56 NATO kalibrera, ArmaLite AR-15 fusila sortuz. Armadara bidali zituzten arren, ez zuten salmentari lortu eta 1959.ean Armalite enpresak AR-10 eta AR-15aren eskubide guztiak Colt etxeari saldu zizkion.
1960.ean USAFeko Curtiss LeMay jeneralak fusil berriaren demostrazio bat ikusi zuen eta 8.500 fusil erosi zituen USAFentzat. Bi urte beranduago ARPAk 1.000 AR-15 erosi zituen Hego Vietnamen bertako tropak entrenatzen zeuden soldaduentzako. 1963.ean USAFek 19.000 erosi zituen eta Armadak beste 85.000 AR-15 (XM-16E kodea eman zitzaien hauei).
1964.engo urtarrilean, M-14a alde batera utziz, AR-15a onartu zuen fusil estandar bezala Armadak M-16 kodea emanez.

## Diseinua

M-16aren gorpua aluminiozkoa da, kanoia, ixtailua eta ixtailu-gida altzairuzkoak dira eta kulata, pistoletea eta esku-babeslea plastikozkoak. Haserako modeloek 2,9 kg pisatzen dute kargagailurik gabe (garaiko AKM baten antzera) eta kanoia kromatu gabe dute. M16A1ak kanoia, gela eta beste pieza batzuk kromatuta, lehenengoa lodiagoa delarik fusilari 3,9kg pisua emanaz kargagailu eta guzti.
M-16ak konbustioko gasak aprobetxatzen ditu erabilitako kartutxoa atera, mailua armatu eta beste kartutxo bat sartzeko. Gas hauek zuzenean eragiten dute ixtailu-gidan, gas-pistoi bat erabili beharrean AK-47an bezala. Sistema honekin mugitzen diren piezak gutxitzen dira, baina konbustioko gasek hargailuko piezak zikintzen dituzte eta beraz gas-pistoi bidez funtzionatzen duten fusiletan baino sarriago garbitu behar dira hargailuko mekanismoak.

## Ezaugarri teknikoak

* Herrialdea: Ameriketako Estatu Batuak
* Kalibrea: 5.56x45mm NATO
* Funtzionamendua: gas bidezkoa, eragin zuzenekoa, ixtailu birakaria
* Pisua: 3,5 kilogramo
* Luzera: 1000 milimetro
* Kanoiaren luzera: 508 milimetro
* Elikagailua: 20 edo 30 balako kargadorea
* Su abiada: 700-950 bala minutuko

## Kanpo estekak

* Datuak: Q170318
* Multimedia: M16 rifle / Q170318
# M-50

M-50 Madril inguratzen duten ingurabide autobideetako bat da. M-40 autobidearen ondorengoa da. 82 kilometro dauzka eta iparraldean El Pardo inguruan amaitu gabe dago.
1996an Getafen hasi ziren eraikitze lanak eta 2007an bukatu zuten. Oraindik tarte bat falta da eraikitzeko, hiriaren ipar-mendebaldeko El Pardo naturgunea lurpetik zeharkatuko duena. Tunelak eraikitzeko beharko den dirua dela eta, tarte honetan bidesaria ordainduko dela uste da.

## Ikus, gainera

* M-30
* M-40

## Kanpo estekak

* Datuak: Q2844071
* Multimedia: M-50 / Q2844071
# M.I.A.

Mathangi "Maya" Arulpragasam, ezagunagoa M.I.A. izen artistikoaz, (Hounslow, Londres, Ingalaterra, 1975eko uztailaren 18a) ingeles rapeatzaile, abeslari, musika-ekoizle eta ekintzailea da. Sri Lankako Tamil jatorrikoa da. Bere izen artistikoa ingelesezko "Missing in Action" (borrokan desagertua) esaldiaren laburdura da. Bere musika eloktronikoa, rock alternatibo edo hip hop-a dela esan dezakegu.
M.I.Ak 2000. urtean hasi zuen bere karrera artista bisual, zinema-zuzendari eta diseinatzaile bezala.

## Biografia

1975eko Uztailaren 18an M.I.A, Manthangi "Maya" Arulpragasam izenaz jaio zen. Bere ama jostuna zen eta bere aita ingeniaria, idazlea eta aktibista zen. 6 hilabete zituenean bere familiarekin batera Sri Lankara joan ziren bizi izatera, Jaffna herrira bereziki. Herri hura tamil-a zen. Bertan, bere aita ekintzaile politiko eta EROS-aren (Eelam Revolutionary Organisation of Students) fundatzaile bihurtu zen, talde politiko tamil bat. Mayaren bizitzaren lehen 11 urteak mugimenduz beteak egon ziren bere aitak Sri Lankako gerra zibilean zuen eraginagatik. Bere familia poliziatik ihesian zebilen eta bere aita oso gutxitan ikusteko aukera izan zuen. Gerra zibilean, «jazarpen esplotatzaile» gisa deskribatu zuen nola soldaduek armak leihoetan jartzen zituzten zuloen bidez, eta nola tiro egiten zuten eskolan. Ikaskideak mahai azpian arrastaka ibiltzeko edo eskola ingelesetara korrika joateko entrenatuta zeuden.

## Diskografia
### Estudioko diskoak

* Arular (2005)
* Kala (2007)
* Maya (2010)
* Matangi (2013)
* AIM (2016)

### Mixtapeak

* Piracy Funds Terrorism (2004)
* Vicki Leekx (2010)

### EPak

* How Many Votes Fix Mix (2008)
* Homeland Security Remixes (2008)

## Kanpo estekak

* Datuak: Q204019
* Multimedia: M.I.A. / Q204019
# M. Aram

Muthkumaraswamy Aram Valarthanatan doktorea (1927ko urtarrilaren 14a - 1997ko maiatzaren 24a) Indiako hezitzaile eta abokatua izan zen.
1996an Bartzelonan Hizkuntza Eskubideen Deklarazio Unibertsala babestu zuten pertsona ospetsuetako bat izan zen.
# M-40

M-40 Madril inguratzen duten ingurabide autobideetako bat da. M-30 eta M-50 autobidean artean dago eta 62 kilometro ditu. Autobidearen batez besteko diametroa ekialdetik mendebaldera 10 kilometrokoa da.
1987an Mercamadrid inguruko tartea baino ez zegoen eraikita baina zortzi urte beranduago amaitzea lortu zuten, 1995ean.

## Ikus, gainera

* M-30
* M-40

## Kanpo estekak

* Datuak: Q2872994
* Multimedia: M-40 highway, Spain / Q2872994
# M.J.O'Neill's

M.J.O'Neill's Irlandako Errepublikako Dublin hiriburuan dagoen taberna bat da. 2 Suffolk Street kalean eta Church Lane kaleko izkinan dago, Trinity College unibertsitatetik hurbil.

## Historia

Hiru mendeko antzinakotasuna duela baieztatu ohi da. 1875tik aurrera Hogan anaien jabetzakoa izan zen, eta 1917ko abuztuan M.J. O’Neill tabernariak erosi eta gaur egungo izena ipini zion.
1783an Church Lane kaleko aldean inprimategia zegoen, bertan William Butler-ek Irish Herald aldizkari nazionalista argitaratu zuen, 1789ean leku berean Arthur O’Connor-ek The Press aldizkaria argitaratu zuen, honetan Theobald Wolfe Tone eta irlandar errepublikanismoaren ikuspuntuak ezagutzera eman ohi ziren.

## Kanpo estekak

* M.J.O'Neill's tabernaren webgunea (Ingelesez)
* Datuak: Q6712198
* Multimedia: O'Neills, Dublin / Q6712198
# Mami Blue

    Ez nahasi Mamy Blue abestiarekin.
Mami Blue 2011. urtean Miguel Ángel Calvo Buttini nafar zinema zuzendariak eginiko film komikoa da.

## Sinopsia

Oharra: Atal honek istorio osoa edo amaiera argitzen du.
Teresak, adineko emakume batek, errutinatik ihes egitea erabakitzen du Luz Estelarekin batera, Luz Estelaren mutil-lagunaren ibilgailuan asiloan zaintzen duen etorkin hondurastarrarekin batera, bertan mafiosoen harrapakin bat daramatela jakin gabe, polizia eta kriminalen jomuga bihurtzen dituelarik.

## Pertsonaiak

* María Alfonsa Rosso: Teresa.
* Lorena Vindel: Luz Estela.
* Fele Martínez: Martín.
* Diogo Morgado: Pancho.
* Leandro Rivera: Armando.
* Rui Unas: Paco.
* Mercedes Hoyos: Ortega tenientea.
* Ruth Gabriel: María.
* Chus Lampreave

## Kanpo estekak

* Datuak: Q60474884
# Mamerseko barrutia

Mamerseko barrutia Sarthe departamenduaren barruan dagoen Frantziako barruti bat da. 79.407 biztanle ditu 1.615 kilometro koadrotan. Guztira 134 udalerri ditu. Bere hiriburua Mamers da.

## Kanpo estekak

* Datuak: Q701616
# Mamerto Urriolagoitia

Mamerto Urriolagoitia Harriague (Sucre, 1895eko abenduaren 5a - ibidem, 1974ko ekainaren 4a) Boliviako 43. presidentea izan zen. Frantzian ikasi zuen eta Boliviako diplomazia-zerbitzuan sartu zen. Hogei urte eman zituen Erresuma Batuan diplomatizialari gisa. 1937an Boliviara itzuli zen eta senatari hautatu zuten. Batasun Errepublikano Sozialistako Alderdiko kidea izan zen. 1949tik 1951ra Boliviako presidenteordea izan zen Enrique Hertzog presidente zela, eta Hertzogek kargua utzi ondoren, presidente izan zen 1951tik 1953ra. Víctor Paz Estenssorok irabazi zituen 1951ko hauteskundeak, baina Urriolagoitiak ez zuen emaitza onartu eta Hugo Ballivián jeneralari eman zion boterea.
* Datuak: Q3306306
* Multimedia: Mamerto Urriolagoitía / Q3306306
# Mamhilad

Mamhilad, galesez: Mamheilad, Galesko udalerri eta komunitate bat da, Monmouthshire konderrian.

## Kanpo estekak

* Datuak: Q6745630
* Multimedia: Mamhilad / Q6745630
# Mami (argipena)

Mami hitzak adiera zenbait ditu:
* mamia, esnearekin egindako elikagaia;
* mamia, fruitu mamitsuen barrualdea (hala nola, drupa eta baia), azala ez dena eta haziak gordetzen dituena;
* mamia edo haragia, bereziki hezurrarekin kontrajarria;
* hortz-mamia, hortzetako ehun mota bat;
* Mami, Babiloniako mitologiako jainkosa;
* Mami, Japoniako emakumezko izena;
* Mami, Irango herria.
# Lost Bridge Village (Arkansas)

Lost Bridge Village Ameriketako Estatu Batuetako erroldak esleitutako leku bat da. Benton konderrian dago, Arkansas estatuan. 397 biztanle ditu, 8,359402 kilometro koadroko azaleran banatuta.

## Ikus, gainera

* Benton konderria

## Kanpo estekak

* Datuak: Q6683900
# Lost Command

Lost Command (euskaraz Komando Galdua), 1966ko Mark Robson kanadar zinema zuzendariaren gerra-film bat da. Jean Lartéguy frantziar idazlearen Les Centurions (1960, Zenturioiak) eleberrian oinarritua dago. Anthony Quinn, Alain Delon, George Segal, Michèle Morgan, Maurice Ronet eta Claudia Cardinale aktoreek antzeztu zuten.
Bitxikeria gisa, Anthony Quinn aktoreak antzeztutako Pierre Raspeguy kolonela filmaren protagonista Ipar Euskal Herriko euskalduna da.

## Argumentua

Oharra: Atal honek istorio osoa edo amaiera argitzen du.
1954, Frantziar Indotxinan Viet Minh vietnamdar erakunde komunistak Frantziako Armada garaitu berri du. Pierre Raspegury (Anthony Quinn), frantziar paratxutista saileko euskal herritar teniente kolonelak beren karguan ordezkatua eta bere erregimendua desegina izan delako albistea jaso du. De Clairefons (Michèle Morgan) kondesa alargunari esker, Aljeriako gerrara bake misio bat burutzera bidaliko dute, De Clairefons kondesak Raspeguryri handik jeneral karguaz itzultzen baldin bada berarekin ezkonduko dela hitzemango dio. Halere, Raspegury kementsua, Esclavier (Alain Delon) kapitaina eta beste hainbat arma lagun Vietnamen jasotako umilazioa mendekatzeko aukera berri honetaz baliatuko du.

## Aktoreak

* Anthony Quinn: Pierre Raspeguy teniente kolonela
* Alain Delon: Phillipe Esclavier kapitaina
* George Segal: Mahidi tenientea
* Michèle Morgan: Natalie de Clairefons kondesa
* Maurice Ronet: Boisfeuras kapitaina
* Claudia Cardinale: Aicha
* Grégoire Aslan: Ali Ben Saad doktorea
* Jean Servais: Melies jenerala
* Maurice Sarfati: Merle
* Jean-Claude Bercq: Orsini
* Syl Lamont: Verte
* Jacques Marin: Alkatea
* Jean-Paul Moulinot: De Guyot
* Andrés Monreal: Ahmed
* Gordon Heath: Dia
* Albert Simono: Sapinsky (edota Simono)
* René Havard: Fernand
* Armand Mestral: Administratiozoko ofiziala
* Burt Kwouk: Viet Minhko ofiziala
* Al Mulock: Mugnier
* Marie Burke: Raspeguy andrea
* Aldo Sambrell: Ibrahim
* George Rigaud: Apaiza
* Roberto Robles: Manuel

## Kanpo estekak

* IMDBko fitxa irakurgai (Ingelesez)
* Datuak: Q2066531
* Multimedia: Lost Command / Q2066531
# Lost (Aberdeenshire)

Lost, Eskoziako gaeleraz: Lòsda, Eskoziako etxalde bat da, Aberdeenshire eremu administratiboan.

## Kanpo estekak

* Datuak: Q408357
* Multimedia: Lost, Aberdeenshire / Q408357